Koprivničko-križevačka županija, Upravni odjel za gospodarstvo, komunalne djelatnosti i poljoprivredu na temelju članka 16. stavka 3. Uredbe o informiranju i sudjelovanju javnosti i zainteresirane javnosti u pitanjima zaštite okoliša („Narodne novine“ broj 64/08), a u svezi članka 23. Uredbe o strateškoj procjeni utjecaja strategije, plana i programa na okoliš („Narodne novine“ broj 3/17), objavljuje

**OBAVIJEST O JAVNOJ RASPRAVI**

**o „Strateškoj studiji utjecaja nacrta Plana razvoja Koprivničko-križevačke županije za razdoblje 2021.-2027. na okoliš“**

I.

„Strateška studija utjecaja nacrta Plana razvoja Koprivničko-križevačke županije za razdoblje 2021.-2027. na okoliš“ (u daljnjem tekstu: Strateška studija) upućuje se na javnu raspravu od 30 dana s Planom razvoja Koprivničko-križevačke županije za razdoblje 2021.-2027. godine, („Nacrt Plana razvoja koprivničko-križevačke za razdoblje 2021.-2027.“ bio na javnom savjetovanju u periodu od 18. listopada 2021. do 16. studenog 2021. godine, temeljem članka 39. Zakona o sustavu strateškog planiranja i upravljanja razvojem Republike Hrvatske („Narodne novine“ broj 123/17.) , (dalje: Plan razvoja).

II.

Javnu raspravu s izlaganjem koordinira i provodi Upravni odjel za gospodarstvo, komunalne djelatnosti i poljoprivredu.

III.

Javna rasprava i javni uvid u Studiju održati će se u periodu od 25. veljače do 28. ožujka 2022. godine. Tijekom trajanja javne rasprave javnosti će biti omogućen javni uvid u Stratešku studiju i Netehnički sažetak Strateške studije, te Plan razvoja radnim danom od 8,00 do 14,00 sati u prostorijama Koprivničko-križevačke županije, A. Nemčića 5/II, Koprivnica, Upravni odjel za gospodarstvo, komunalne djelatnosti i poljoprivredu. Ne-tehnički sažetak Strateške studije, Strateška studija i Plan razvoja biti će danom početka javne rasprave dostupni javnosti i na mrežnim stranicama Koprivničko-križevačke županije ([www.kckzz.hr](http://www.kckzz.hr)).

IV.

**Javno izlaganje** o Strateškoj studiji i Planu razvoja održati će se dana 17. ožujka (četvrtak) 2022. u prostorijama Koprivničko-križevačke županije, Nemčićeva5, velika sala za sastanke, soba 28/I u vremenu od 11,00 sati do 12,00 sati, uz pridržavanje važećih epidemioloških mjera u predmetnom vremenu. . Na javnom će se osigurat nazočnost i sudjelovanje predstavnika nadležnog tijela Koprivničko-križevačke županije, izrađivača Plana razvoja i ovlaštenika izrade Strateške studije.

V.

Za vrijeme trajanja javne rasprave pisana mišljenja i primjedbe javnosti mogu se upisati u knjigu primjedbi izloženu na mjestu javnog uvida, davati u zapisnik za vrijeme javnog izlaganja, dostaviti u pisanom obliku na adresu: Koprivničko-križevačka županija, Upravni odjel za gospodarstvo, komunalne djelatnosti i poljoprivredu, Nemčićeva 5, 48000 Koprivnica s naznakom „ Za SPUO Plan razvoja - Javna rasprava“ ili dostaviti na adresu elektroničke pošte: [renata.krolo@kckzz.hr](mailto:pisarnica@kckzz.hr); **zaključno sa zadnjim danom javne rasprave**.

Svi prijedlozi, mišljenja i primjedbe koji neće biti dostavljeni u roku ili neće biti čitko i razumljivo pisani, uz ime i prezime, adresu i potpis podnositelja, neće se uzeti u razmatranje.

VI.

Obavijest o javnoj raspravi biti će objavljena oglasom u „Večernjem listu“, na oglasnim pločama i mrežnoj stranici Županije, najkasnije 8 dana prije početka javne rasprave.

Klasa:351-01/20-01/34 KOPRIVNIČKO-KRIŽEVČAKA ŽUPANIJA

Urbroj:2137-04/09-22-74 Upravni odjel za gospodarstvo, komunalne

Koprivnica, 11. veljače 2022. djelatnosti i poljoprivredu